TTCL รับทรัพย์ 900 ลบ. ลุยก่อสร้างโรงงานผลิตชีวมวล “เวียดนาม”
TTCL เผยบริษัทย่อยคว้างานก่อสร้างโรงงานผลิตเชื้อเพลิงชีวมวลในเขต Binh Dinh ประเทศเวียดนาม มูลค่าโครงการ 900 ล้านบาท 
TTCL เผยบริษัทย่อยคว้างานก่อสร้างโรงงานผลิตเชื้อเพลิงชีวมวลในเขต Binh Dinh ประเทศเวียดนาม มูลค่าโครงการ 900 ล้านบาท
15 ต.ค. 2564

นายฮิโรโนบุ อิริย่า ประธานเจ้าหน้าที่บริหารและกรรมการผู้จัดการใหญ่ บริษัท ทีทีซีแอล จํากัด (มหาชน) หรือ TTCL เปิดเผยว่า TTCL Vietnam Corporation Limited (TVC) ซึ่งเป็นบริษัทย่อยของบริษัทฯ ได้รับสัญญาก่อสร้างโครงการใหม่ในประเทศเวียดนาม รวมมูลค่า 900 ล้านบาท จากผู้ว่าจ้าง Idemitsu Green Energy Vietnam Limited Company
โดยลักษณะโครงการเป็นประเภทโรงงานผลิตเชื้อเพลิงชีวมวล “Torrefied Pellet Plant” มีจำนวนการผลิต 120,000 ตัน/ปี และก่อสร้างอยู่ในเขต Binh Dinh ประเทศเวียดนาม
ทั้งนี้ ทางผู้ว่าจ้างได้มอบหมายให้ทาง TTCL ออกแบบทางวิศวกรรม จัดซื้อเครื่องจักรวัสดุอุปกรณ์และก่อสร้าง โดยมีกำหนดระยะเวลาสิ้นสุดของโครงการ 12 เดือน